טפן אדני

טפן אדני (באנגלית: Tappan Adney; 13 ביולי 1868 – 10 באוקטובר 1950) היה אמן, סופר וצלם אמריקאי-קנדי.

 ביוגרפיה 
אדווין טפאן אדני נולד באתונה, אוהיו, בנם הבכור של ויליאם הארווי גלן אדני (1834–1885) מוינטון, אוהיו, פרופסור באוניברסיטת אוהיו, ורות קלמנטין שו אדני. כאשר טפן היה בן חמש, המשפחה עברה לוושינגטון, פנסילבניה, שם אביו לימד בוושינגטון וג'פרסון קולג'. בשנת 1879, אביו פרש מתפקיד זה מסיבות בריאותיות וקנה חוות טבק ליד פיטסבורו, צפון קרוליינה. טפן היה תלמיד מבריק ונכנס לאוניברסיטת צפון קרולינה בגיל שלוש עשרה, שם שהה שנתיים.

 ניו יורק 
ממוזער|364x364 פיקסלים|איור מספר הציפורים של צפון אמריקה, 1897
לאחר מותו של אביו בתאונת בחווה,Brian Castner, Stampede: gold fever and disaster in the Klondike, Penguin Random House, 2021, page 49, 9780385544504 אמו לקחה אותו ואת אחותו הצעירה מרי רות לניו יורק כדי לקדם את השכלתם. כדי להתפרנס היא ניהלה פנסיון, שם הכיר טפן את אשתו לעתיד מיני בל שארפ מוודסטוק, ניו ברנזוויק, סטודנטית לפסנתר ושירה, שהייתה אחת מדיירות אמו.Michael Gates (October 2, 2009) "The naked truth about Tappan Adney", Yukon News טפן למד בבית הספר טריניטי ולאחר שעזב את בית הספר עבד במשרד עורכי דין. בערבים לקח שיעורי אמנות בליגת הסטודנטים לאמנות של ניו יורק.

הוא סיים את לימודיו בבית הספר לאמנות בגיל 18 וסיפק 110 איורים ל-The Handbook of the Birds of Eastern North America. העניין שלו בציפורים נמשך כשהיגר לקנדה. הוא היה שורק לציפורים והציפורים היו מרפרפות סביבו ולפעמים נוחתות על ראשו.Wheaton, James W. (October 24–27, 2002). Tappan Adney's Maliseet Studies: More Than Canoes. 34th Algonquian Conference. Department of Language and Linguistics. Queen's University, Kingston, Ontario, Canada.

 בניין קאנו 
ממוזער|344x344 פיקסלים|צילום מחנה כורי הזהב ביוקון, 1898
בשנת 1887, טפן ואחותו ביקרו את משפחתה של מיני בביתה בוודסטוק, ניו ברונזוויק. אדני התכוון לבלות חודש בוודסטוק בהכנה לבחינת הכניסה לאוניברסיטת קולומביה. בזמן שהותו בוודסטוק, הוא פגש את פיטר ג'ו, בונה סירות קאנו. הוא החל להתעניין בשפה ובתרבות הילידית בעזרתו של פיטר ג'ו, הוא בנה את הקאנו הראשון שלו. בשנת 1890, הוא כתב מאמר על בניית קאנו עבור מוסף של Harper's Young People. הוא גרם להצלת אמנות בניית הקאנו מעץ ליבנה. הוא בנה יותר מ-100 דגמים שונים, אשר נמצאים במוזיאון הים בניופורט ניוז, וירג'יניה.C. T. Behne (2010) The Travel Journals of Tappan Adney 1887–1890, Goose Lane Editions, Fredericton

 סופר, מאייר וצלם 
משנת 1890 ואילך, אדני רכש את המוניטין שלו כסופר ומאייר עבור מגזינים רבים, כולל Harper's Weekly, Collier's Weekly, Harper's Young, Saint Nicholas, Outing, Our Animal

הוא חיבר ספר על הבהלה לזהב של קלונדייק. לאחר שתיעד את התופעה בצילומיו.
ממוזער|אדווין טפן, ביוקון, 1898
הוא היה אחד מצלמי העיתונות הראשונים שעברו בשלום דרך קולומביה הבריטית. ככתב ב-Harper's Weekly, הוא נשלח עם מצלמתו ליוקון משנת 1897 עד 1898. ספרו המאויר נוגע לחוויותיו ביוקון, אשר מהדורות רבות שלו הודפסו. הוא חזר לשם כדי לדווח בקצרה על הבהלה לזהב של Nome בשנת 1900.

הוא פרש תחילה למונטריאול, אחר כך לניו ברונזוויק, המקום שבו נולדה אשתו. הוא למד את שפת המליסית של הילידים הקנדים בניו ברונזוויק.

 נישואים ומשפחה 
אדני נישא למיני בל שארפ ב-12 בספטמבר 1899, בכנסיית סנט לוק בוודסטוק, ניו ברונזוויק. היה להם ילד אחד, פרנסיס גלן אדני, שנולד בוודסטוק ב-1902. הוא סיים את לימודיו באוניברסיטת מקגיל ב-1923 עם תואר ראשון במדעים במתמטיקה. הוא ניגן בפסנתר עם להקות ריקוד במונטריאול ובארצות הברית.

 התאזרחות בקנדה 
ממוזער|אשתו, מיני אדני בחתונתם, 1899
בשנת 1916, הוא הצטרף למהנדסים המלכותיים הקנדיים. הוא הפך לנתין בריטי בשנת 1917. במהלך מלחמת העולם הראשונה הוא שימש כקצין הנדסה בקולג' המלכותי הצבאי של קנדה בקינגסטון, אונטריו (1916–1919) הוא היה בונה דגמים מוקטנים של ביצורים למטרות אימונים.W. Boss (November 1922). "The Sir Arthur Currie Hall". R.M.C. Review. The log of the H.M.S. Stone Frigate. Vol. III, no. 6. p. 49.

בשנות ה-20, הוא צייר כמה ציורי קיר ענקיים, שהציגו סצנות מההיסטוריה הטרום קולוניאלית של קנדה, וראשית דרכי המסחר והשייט באזורי מפרץ הדסון, כולל ציור האוניה הראשונה שהפליגה בנתיב המים הזה.

כמו כן צייר תמונות מאונטריו הכפרית בשנות 1930.

הוא עבר למונטריאול, קוויבק, שם עבד עבור המוזיאון של אוניברסיטת מקגיל כיועץ למסורת האבוריג'ינים, והיה יועץ למוזיאון מקורד בנושא סירות הקאנו.

הוא נקבר בבית הקברות העליון וודסטוק, וודסטוק, ניו ברונזוויק עם אשתו.

 קישורים חיצוניים 



 הערות שוליים 

קטגוריה:אמריקאים ילידי אוהיו
קטגוריה:ציירים אמריקאים
קטגוריה:ציירים קנדים
קטגוריה:אמריקאים שנולדו ב-1868
קטגוריה:אמריקאים שנפטרו ב-1950